pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือครอบครัวหญิงของหญิงรายหนึ่งที่รับภาระเพียงลำพังเลี้ยงดูลูก 2 คน ที่ป่วยเป็นโรคบกพร่องทางการเรียนรู้และพิการทางสติปัญญา  ที่ จ.ขอนแก่น
วันอังคารที่ 17 ตุลาคม 2560
รมว.พม. กําชับ จนท. เร่งช่วยเหลือครอบครัวหญิงของหญิงรายหนึ่งที่รับภาระเพียงลําพังเลี้ยงดูลูก 2 คน ที่ป่วยเป็นโรคบกพร่องทางการเรียนรู้และพิการทางสติปัญญา  ที่ จ.ขอนแก่น
รมว.พม. กําชับ จนท. เร่งช่วยเหลือครอบครัวหญิงของหญิงรายหนึ่งที่รับภาระเพียงลําพังเลี้ยงดูลูก 2 คน ที่ป่วยเป็นโรคบกพร่องทางการเรียนรู้และพิการทางสติปัญญา และสามีที่ป่วย ไม่สามารถทํางานได้ ที่ จ.ขอนแก่น
นนี้ (17 ต.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 735/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทาง การแก้ไขปัญหาและการป้องกันปัญหาดังกล่าว โดยมีคณะผู้บริหารและผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ชั้น 8 กระทรวง พม. สะพานขาว กรุงเทพฯ
พลตํารวจเอก อดุลย์กล่าวว่า จากกรณีหญิงรายหนึ่ง ต้องรับภาระเพียงลําพังเลี้ยงดูอีก 3 ชีวิต ทั้งลูกชายคนโตวัย 15 ปี ที่ป่วยเป็นโรคบกพร่องทางการเรียนรู้ ลูกสาวคนเล็กวัย 11 ปี ที่พิการทางสติปัญญา และป่วยเป็นโรคหอบหืด ความดันสูง ภาวะหยุดหายใจขณะนอนหลับ และหัวใจวายระยะเฉียบพลัน ช่วยเหลือตัวเองไม่ได้ ต้องใส่เครื่องช่วยหายใจ และสามีที่ป่วยเป็นโรคหลอดเลือดหัวใจตีบ มีอาการแน่นหน้าอกตลอดเวลา ไม่สามารถ ทํางานได้ ครอบครัวมีฐานะยากจน รายได้ไม่เพียงพอค่าใช้จ่าย ที่อําเภอมัญจาคีรี จังหวัดขอนแก่น นั้น ตนได้กําชับให้พัฒนาสังคมและความมั่นคงของมนุษย์จังหวัดขอนแก่น (พมจ.ขอนแก่น) พร้อมหน่วยงานที่เกี่ยวข้องในพื้นที่เร่งลงพื้นที่ เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็ก และคนพิการของกระทรวง พม. พร้อมมอบสิ่งของเครื่องใช้ที่จําเป็น อีกทั้งประสานหน่วยงานที่เกี่ยวข้อง ในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิด รวมทั้ง การให้คําปรึกษาแนะนํา แก่ครอบครัวในเรื่องสวัสดิการทางสังคม เพื่อขอรับสิทธิตามกฎหมายตามความเหมาะสม และการส่งเสริมการประกอบอาชีพให้แก่ครอบครัวดังกล่าว เพื่อสร้างรายได้ที่เพียงพอและมั่นคงในระยะยาวต่อไป
พลตํารวจเอก อดุลย์กล่าวเพิ่มเติมว่า สําหรับกรณีหญิงวัย 52 ปี พิการมือและเท้าด้วน แต่ต้องรับภาระ เพียงลําพังเลี้ยงดูพ่อแก่ชราวัย 87 ปี ที่พิการนอนป่วยติดเตียง ไม่สามารถช่วยเหลือตัวเองได้ ทั้ง 2 ชีวิตอาศัยในบ้านพักสภาพเก่าทรุดโทรม ครอบครัวมีฐานะยากจน ที่อําเภอไชยา จังหวัดสุราษฎร์ธานี นั้น ตนได้กําชับให้พัฒนาสังคมและความมั่นคงของมนุษย์จังหวัดสุราษฎร์ธานี (พมจ.สุราษฎร์ธานี) พร้อมหน่วยงานที่เกี่ยวข้องในพื้นที่เร่งลงพื้นที่ เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจ ด้านผู้สูงอายุ และคนพิการของกระทรวง พม. พร้อมมอบสิ่งของเครื่องใช้ที่จําเป็น อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิด การปรับปรุงสภาพที่อยู่อาศัยให้มีความมั่นคง แข็งแรง และถูกสุขลักษณะ เหมาะสมกับผู้พิการ รวมทั้งการให้คําปรึกษาแนะนําแก่ครอบครัวในเรื่องสวัสดิการทางสังคม เพื่อขอรับสิทธิตามกฎหมายตามความเหมาะสม เพื่อพัฒนาคุณภาพชีวิตที่ดีในระยะยาวต่อไป
รัฐบาลไทย-ข่าวทำเนียบรัฐบาล- แก้ปัญหาสูญเสียที่ดิน จากสัญญาเงินกู้ไม่เป็นธรรม
วันจันทร์ที่ 17 กันยายน 2561
แก้ปัญหาสูญเสียที่ดิน จากสัญญาเงินกู้ไม่เป็นธรรม
เพื่อช่วยเหลือเกษตรกรและผู้มีรายได้น้อยผ่านกลไกต่าง ๆ เช่น กองทุนหมุนเวียนเพื่อการกู้ยืมแก่เกษตรกรและผู้ยากไร้ โดยให้สินเชื่อเพื่อไถ่ถอนที่ดินเท่าที่เป็นหนี้จริง แต่ไม่เกินรายละ 2.5 ล้านบาท ชําระคืนภายใน 20 ปี
จันทร์ที่ 17 ก.ย.61
แก้ปัญหาสูญเสียที่ดิน จากสัญญาเงินกู้ไม่เป็นธรรม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลแก้ไขปัญหาการสูญเสียที่ดินจากสัญญาเงินกู้ที่ไม่เป็นธรรม เพื่อช่วยเหลือเกษตรกรและผู้มีรายได้น้อยผ่านกลไกต่าง ๆ เช่น กองทุนหมุนเวียนเพื่อการกู้ยืมแก่เกษตรกรและผู้ยากไร้ โดยให้สินเชื่อเพื่อไถ่ถอนที่ดินเท่าที่เป็นหนี้จริง แต่ไม่เกินรายละ 2.5 ล้านบาท ชําระคืนภายใน 20 ปี กองทุนฟื้นฟูและพัฒนาเกษตรกร ให้สินเชื่อรายละไม่เกิน 2.5 ล้านบาท และสถาบันบริหารจัดการธนาคารที่ดินจะสนับสนุนสินเชื่อเพื่อไถ่ถอนที่ดินตามสัญญาเงินกู้ ชําระหนี้ตามคําพิพากษาที่เกี่ยวกับที่ดิน รวมถึงการซื้อที่ดินที่ถูกบังคับจํานองและขายทอดตลาดไปแล้วไม่เกิน 5 ปีกลับคืนมา เป็นต้น ทั้งนี้ รัฐบาลมุ่งมั่นดูแลชีวิตความเป็นอยู่ของผู้มีรายได้น้อยอย่างจริงจังและยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.แรงงาน ระดมพล สั่งเพิ่มเจ้าหน้าที่ กสร. เข้าช่วยวินิจฉัย [กระทรวงเเรงงาน]
วันพุธที่ 29 เมษายน 2563
รมว.แรงงาน ระดมพล สั่งเพิ่มเจ้าหน้าที่ กสร. เข้าช่วยวินิจฉัย [กระทรวงเเรงงาน]
รมว.แรงงาน ระดมพล สั่งเพิ่มเจ้าหน้าที่ กสร. เข้าช่วยวินิจฉัย
จากการติดตามสถานการณ์การจ่ายสิทธิประโยชน์ การขอรับเงินว่างงานกรณีเหตุสุดวิสัย ของสํานักงานประกันสังคม พบว่าติดปัญหากําลังเจ้าหน้าที่ไม่พอหม่อมราชวงศ์จัตุมงคล โสณกุล รัฐมนตรีว่าการกระทรวงแรงงานสั่งการนายทศพล กฤตวงศ์วิมาน เลขาธิการสํานักงานประกันสังคมเข้าชี้แจง พบประเด็นปัญหาจึงสั่งการด่วน ออกคําสั่งกระทรวงแรงงานที่ 219/2563 ลงวันที่ 27 เม.ย. 2563 “แต่งตั้งพนักงานเจ้าหน้าที่ ตามพระราชบัญญัติประกันสังคม พ.ศ. 2563” ให้แต่งตั้งข้าราชการกรมสวัสดิการและคุ้มครองแรงงาน ทั้งในส่วนกลาง ส่วนภูมิภาค และเขตพื้นที่กรุงเทพมหานคร เป็นพนักงานเจ้าหน้าที่ ให้มีอํานาจหน้าที่ในส่วนที่เกี่ยวกับการตรวจสอบข้อมูล กรณีนายจ้างหยุดกิจการทั้งหมด หรือบางส่วน เป็นการชั่วคราวพร้อมรับรองผลการตรวจสอบ และรายงานต่อสํานักงานประกันสังคมโดยเร็ว เพื่อเป็นการอํานวยความสะดวกแก่นายจ้าง และผู้ประกันตน ทั้งคาดการณ์ว่าออกคําสั่งนี้ จะเพิ่มจํานวนเจ้าหน้าที่วินิจฉัยได้เป็นจํานวนกว่า 1,200 ราย และจะสามารถจ่ายเงินให้แก่ผู้ขอรับสิทธิประโยชน์ได้อย่างรวดเร็วมากขึ้น
นายทศพล กฤตวงศ์วิมาน เลขาธิการสํานักงานประกันสังคมเปิดเผยว่า คําสั่งรัฐมนตรีว่าการกระทรวงแรงงานดังกล่าว จะช่วยขับเคลื่อนการดําเนินงานได้มาก เนื่องจากกระบวนการจ่ายสิทธิประโยชน์ดังกล่าวเป็นการตรวจสอบตามขั้นตอนที่กฎหมายกําหนดมิใช่ระบบคอมพิวเตอร์เพียงอย่างเดียว ดังนั้นข้อสั่งการของท่านรัฐมนตรีว่าการกระทรวงแรงงาน ในการออกคําสั่งให้มีการร่วมมือกันช่วยเหลือระหว่างหน่วยงาน ที่เกี่ยวข้องจะทําให้การดําเนินงานเร็วขึ้น
———————————
กองเผยแพร่และประชาสัมพันธ์
28 เมษายน 2563
รัฐบาลไทย-ข่าวทำเนียบรัฐบาล-​รัฐมนตรีช่วย สมชายฯ เป็นประธานเปิดการอบรมสัมมนาเชิงปฏิบัติการ เสริมแกร่ง SMEs รอบรู้เรื่องบัญชีและการเงิน ส่งเสริมและพัฒนาธุรกิจระดับเติบโต
วันพุธที่ 20 มิถุนายน 2561
​รัฐมนตรีช่วย สมชายฯ เป็นประธานเปิดการอบรมสัมมนาเชิงปฏิบัติการ เสริมแกร่ง SMEs รอบรู้เรื่องบัญชีและการเงิน ส่งเสริมและพัฒนาธุรกิจระดับเติบโต
รัฐมนตรีช่วยว่าการกระทรวงอุตสาหกรรม เป็นประธานเปิดการอบรมสัมมนาเชิงปฏิบัติการ "เสริมแกร่ง SMEs รอบรู้เรื่องบัญชีและการเงิน" ครั้งที่ 1  ณ ห้องเลอคองคอร์ดบอลรูม โรงแรมสวิสโซเทล เลอคองคอร์ด รัชดา
วันนี้ (20 มิถุนายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดการอบรมสัมมนาเชิงปฏิบัติการ "เสริมแกร่ง SMEs รอบรู้เรื่องบัญชีและการเงิน" ครั้งที่ 1 ภายใต้โครงการส่งเสริมและพัฒนาธุรกิจระดับเติบโต จัดโดยสํานักงานส่งเสริมวิสาหกิจขนาดกลางและขนาดย่อม (สสว.) ร่วมกับ กรมส่งเสริมอุตสาหกรรม และ SME Bank โดยมีนายสุวรรณชัย โลหะวัฒนกุล ผู้อํานวยการ สสว. ให้การต้อนรับ พร้อมด้วยผู้ประกอบการ และเจ้าหน้าที่จากสถาบันทางการเงิน เข้าร่วมการอบรม ณ ห้องเลอคองคอร์ดบอลรูม โรงแรมสวิสโซเทล เลอคองคอร์ด รัชดา
รัฐมนตรีช่วยฯ ก.อุตสาหกรรม กล่าวว่า กระทรวงอุตสาหกรรม ได้กําหนดมาตรการพิเศษเพื่อขับเคลื่อน SMEs สู่ยุค 4.0 ในด้านของการส่งเสริมพัฒนาด้านการเงิน เพื่อให้การช่วยเหลือ ส่งเสริม สนับสนุน และพัฒนาผู้ประกอบการ SMEs ให้มีศักยภาพและมีขีดความสามารถในการแข่งขันเพิ่มมากขึ้น การบูรณาการการดําเนินงานของหน่วยงานต่าง ๆ ทั้งภาครัฐและเอกชน ในหลากหลายมิติ โดยกิจกรรมการอบรมสัมมนาในครั้งนี้ จะเป็นการจุดประกายให้ผู้ประกอบการ SMEs ของไทย ได้เห็นถึงความสําคัญของการเข้าสู่ระบบทางการเงิน ซึ่งจะส่งผลให้ผู้ประกอบการ เกิดความเข้มแข็งและดําเนินธุรกิจได้อย่างต่อเนื่องภายใต้สภาวะการเปลี่ยนแปลงของโลก และสามารถสร้างมูลค่าเพิ่มและสร้างความแข็งแรงให้กับเศรษฐกิจของประเทศได้
ทั้งนี้ การอบรมสัมมนาดังกล่าว เป็นโครงการเพื่อส่งเสริมและพัฒนาผู้ประกอบการ SMEs ภายใต้ชื่อ "โครงการส่งเสริมและพัฒนาธุรกิจระดับเติบโต (SMEs Strong/Regular Level)" มุ่งเน้นการเพิ่มศักยภาพในการแข่งขันของผู้ประกอบการ SMEs ให้สูงขึ้น สร้างมูลค่าเพิ่มให้แก่สินค้าหรือบริการ ให้เกิดมาตรฐานและคุณภาพในกระบวนการผลิต รวมทั้งผลักดันให้ผู้ประกอบการได้รับมาตรฐานสินค้าหรือบริการเป็นที่ยอมรับในระดับสากล สําหรับมาตรการส่งเสริมและช่วยเหลือ SMEs 9 มาตรการประกอบด้วย 1) Industry Transformation Center ศูนย์ปฏิรูปอุตสาหกรรมทั่วประเทศ 2) SME Support Center ศูนย์สนับสนุนช่วยเหลือ SMEs 3) Train The Coach พัฒนาโค้ชหรือที่ปรึกษาเพื่อช่วยให้คําปรึกษา 4) SME Big Data พัฒนาฐานข้อมูล SMEs 5) Big Brothers โครงการพี่ช่วยน้อง 6) Digital Value Chain ผลักดัน SMEs สู่ห่วงโซ่การผลิต 7) SME Standard Up ยกระดับ SMEs สู่มาตรฐานที่เหมาะสม 8) Creative Industry Village ยกระดับเศรษฐกิจฐานชุมชน และ 9) Financial Literacy การเสริมแกร่งให้ SMEs รอบรู้ด้านบัญชีและการเงิน
รัฐบาลไทย-ข่าวทำเนียบรัฐบาล-รัฐบาลพัฒนาแอพลิเคชัน EchoVE ยกระดับการศึกษา
วันศุกร์ที่ 18 สิงหาคม 2560
รัฐบาลพัฒนาแอพลิเคชัน EchoVE ยกระดับการศึกษา
เพื่อสร้างบุคลากรสายอาชีวศึกษา ที่มีความพร้อมทางด้านภาษา เพิ่มขีดความสามารถในการแข่งขันของแรงงานไทย และศักยภาพของผู้ประกอบการไทย
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพัฒนาแอพลิเคชัน EchoVE ต่อยอดจาก Echo English บรรจุบทเรียนภาษาอังกฤษสําหรับผู้เรียนในสายอาชีวศึกษากว่า 130 บท เช่น การสนทนาเรื่องทั่วไป ภาษาอังกฤษเพื่อธุรกิจการค้า ภาษาอังกฤษสําหรับอาชีพต่าง ๆ พร้อมแบบฝึกทักษะด้านการฟัง พูด อ่าน และเขียน ครอบคลุมทุกประเภทวิชาให้นักเรียน นักศึกษา ครูอาจารย์ และผู้ประกอบอาชีพในสายอาชีวะ สามารถฝึกฝนทักษะภาษาอังกฤษได้ทุกที่ทุกเวลาโดยไม่เสียค่าใช้จ่าย รองรับการก้าวเข้าสู่ยุคอุตสาหกรรม 4.0 และโลกของการค้าไร้พรมแดนซึ่งต้องการแรงงานอาชีวศึกษาที่สามารถสื่อสารภาษาอังกฤษได้มากขึ้น ทั้งนี้ รัฐบาลมุ่งหวังที่จะพัฒนาขีดความสามารถของบุคลากรด้านอาชีวะของไทย และยกระดับศักยภาพอุตสาหกรรมให้แข่งขันได้มากยิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พิธีลงนามความร่วมมือระหว่าง EEC สมาคมธนาคารไทย และธนาคาร ICBC  สนับสนุนนักลงทุนจีนมาลงทุนใน EEC
วันศุกร์ที่ 26 พฤษภาคม 2560
พิธีลงนามความร่วมมือระหว่าง EEC สมาคมธนาคารไทย และธนาคาร ICBC  สนับสนุนนักลงทุนจีนมาลงทุนใน EEC
รมต.ก.อุตฯ เป็นสักขีพยานพิธีลงนามความร่วมมือระหว่าง EEC สมาคมธนาคารไทย และธนาคาร ICBC  สนับสนุนนักลงทุนจีนมาลงทุนใน EEC
วันนี้ (26 พฤษภาคม 2560) นายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ ปลัดกระทรวงอุตสาหกรรม ร่วมเป็นสักขีพยานในพิธีลงนามความร่วมมือระหว่างสํานักงานเพื่อการพัฒนาระเบียงเศรษฐกิจพิเศษภาคตะวันออก สมาคมธนาคารไทย และธนาคาร Industrial and Commercial Bank of China Limited (ICBC) ณ อาคารสํานักงานปลัดกระทรวงอุตสาหกรรม เพื่อสนับสนุนให้นักธุรกิจจีนเข้ามาลงทุนในพื้นที่ระเบียงเศรษฐกิจภาคตะวันออก (อีอีซี) ซึ่งเป็นการแสดงถึงความตั้งใจของ ICBC และพันธมิตรเครือข่ายภายในประเทศไทย รวมทั้งสมาคมธนาคารไทยที่จะทํางานร่วมกันกับสํานักงานเพื่อการพัฒนาระเบียงเศรษฐกิจพิเศษภาคตะวันออก เพื่อดึงดูดนักลงทุนจีนที่มีศักยภาพให้มาลงทุนในพื้นที่อีอีซี โดยเริ่มจากการคัดกรองนักลงทุนที่มีขีดความสามารถในการเข้ามาลงทุนในกลุ่ม 10 อุตสาหกรรมเป้าหมายของไทยให้เข้ามาลงทุนพื้นที่อีอีซี
รัฐบาลไทย-ข่าวทำเนียบรัฐบาล-ปรับเกณฑ์บ้านล้านหลัง หนุนผู้มีรายได้น้อยมีบ้าน
วันพุธที่ 13 มีนาคม 2562
ปรับเกณฑ์บ้านล้านหลัง หนุนผู้มีรายได้น้อยมีบ้าน
--
ช่วงปลายปีที่ผ่านมามีโครงการซึ่งถือว่าเป็นข่าวดีที่ประชาชนผู้มีรายได้น้อยมีโอกาสเข้าถึงที่อยู่อาศัย ซึ่งเป็นหนึ่งในปัจจัย 4 ที่สําคัญต่อการดํารงชีวิต
นั่นก็คือ...โครงการสินเชื่อเพื่อที่อยู่อาศัยแห่งรัฐ หรือโครงการบ้านล้านหลัง ที่รัฐบาลได้จัดทําขึ้นเพื่อช่วยเหลือประชาชนให้ได้มีที่อยู่อาศัยเป็นของตนเอง โดยมุ่งเน้นกลุ่มผู้มีรายได้น้อย กลุ่มคนวัยทํางาน หรือผู้ที่กําลังเริ่มต้นสร้างครอบครัว รวมถึงกลุ่มผู้สูงอายุ ได้มีที่อยู่อาศัยที่มีราคาไม่เกิน 1 ล้านบาท
ภายใต้กรอบวงเงิน 50,000 ล้านบาท แบ่งเป็น
• วงเงินสําหรับผู้กู้ที่มีรายได้ต่อคนต่อเดือนไม่เกิน 25,000 บาท จํานวน 20,000 ล้านบาท คิดอัตราดอกเบี้ยคงที่ร้อยละ 3 ต่อปี นาน 5 ปี
• วงเงินสําหรับผู้กู้ที่มีรายได้ต่อคนต่อเดือนเกิน 25,000 บาท จํานวน 30,000 ล้านบาท คิดอัตราดอกเบี้ยคงที่ร้อยละ 3 ต่อปี นาน 3 ปี
ระยะเวลากู้ยืมสูงสุดไม่เกิน 40 ปี โดยยกเว้นค่าธรรมเนียมต่าง ๆ สําหรับผู้กู้ที่มีรายได้น้อยต่อคนต่อเดือนไม่เกิน 25,000 บาท
หรือพูดง่าย ๆ ว่า จะทําให้ผู้มีรายได้น้อยมีบ้านเป็นของตนเองราว 50,000 หลัง
และเมื่อธนาคารอาคารสงเคราะห์ (ธอส.)ได้คิกออฟเปิดรับจองสิทธิสินเชื่อดังกล่าวเมื่อวันที่ 23 ธ.ค. 61 มีประชาชนที่มีรายได้ไม่เกิน 25,000 บาทต่อเดือน ยื่นจองสิทธิสินเชื่อ จํานวน 113,064 ล้านบาท ซึ่งมากกว่ากรอบวงเงินที่กําหนดไว้ที่ 20,000 ล้านบาท และมียอดจองสินเชื่อสําหรับประชาชนที่มีรายได้เกิน 25,000 บาทต่อเดือน จํานวน 14,038 ล้านบาท ซึ่งน้อยกว่ากรอบวงเงินที่กําหนดไว้ที่ 30,000 ล้านบาท
ซึ่งความคืบหน้าล่าสุดเมื่อวันที่ 4 มี.ค. 62 ธนาคารอาคารสงเคราะห์ได้อนุมัติสินเชื่อโครงการบ้านล้านหลังแล้ว 2,525 ราย รวมเป็นเงิน 1,538 ล้านบาท
จากตัวเลขดังกล่าวแสดงให้เห็นว่า ประชาชนให้ความสนใจสินเชื่อบ้านล้านหลังจํานวนมาก โดยเฉพาะกลุ่มที่มีรายได้น้อยไม่เกิน 25,000 บาทต่อเดือน
และเพื่อเป็นการขยายโอกาสให้คนมีบ้านได้อย่างทั่วถึงมากขึ้น รัฐบาลจึงมีมติเห็นชอบให้ธนาคารอาคารสงเคราะห์ปรับรายละเอียดโครงการบ้านล้านหลัง เพื่อสนับสนุนให้ผู้มีรายได้น้อยสามารถเข้าถึงแหล่งสินเชื่อที่อยู่อาศัยและมีที่อยู่อาศัยเป็นของตนเองในราคาที่เหมาะสม
โดยปรับเพิ่มกรอบวงเงินกู้สําหรับกลุ่มผู้มีรายได้ไม่เกิน 25,000 บาทต่อเดือน จาก 20,000 ล้านบาท เป็น 40,000 ล้านบาท เพื่อให้คนกลุ่มนี้มีโอกาสเข้าถึงสินเชื่อและมีบ้านเป็นของตนเองมากขึ้น
พร้อมทั้งปรับลดกรอบวงเงินกู้สําหรับกลุ่มผู้มีรายได้เกิน 25,000 บาทต่อเดือน จากเดิม 30,000 ล้านบาท เป็น 10,000 ล้านบาท เพื่อให้สอดคล้องกับความต้องการจริงของประชาชน
นอกจากนี้ ยังได้ขยายกรอบระยะเวลาดําเนินโครงการไปอีก 2 ปี จากเดิมที่จะสิ้นสุดการทํานิติกรรมภายในวันที่ 30 ธ.ค. 62 เป็นสิ้นสุดการทํานิติกรรมเมื่อธนาคารอาคารสงเคราะห์ให้สินเชื่อเต็มตามกรอบวงเงินที่มีอยู่ ไม่เกินวันที่ 30 ธ.ค. 64
ซึ่งรัฐบาลจะช่วยแบ่งเบาภาระของธนาคารอาคารสงเคราะห์ โดยจะจ่ายเงินชดเชยรายได้ดอกเบี้ยที่เสียไปราว 789 ล้านบาทให้อีกด้วย
โอกาสดี ๆ แบบนี้ พลาดแล้วจะเสียใจ สอบถามรายละเอียดเพิ่มเติมได้ที่ ธนาคารอาคารสงเคราะห์ ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0 2645 9000 หรือhttp://www.ghbank.co.th
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงมีกระแสพระราชดำรัสชื่นชมการทำงานของรัฐบาล และทุกภาคส่วนที่ร่วมกันทำงานอย่างหนัก ทำให้สถานการณ์แพร่ระบาดโควิด-19 ดีขึ้น
วันจันทร์ที่ 13 เมษายน 2563
พระบาทสมเด็จพระเจ้าอยู่หัว ทรงมีกระแสพระราชดํารัสชื่นชมการทํางานของรัฐบาล และทุกภาคส่วนที่ร่วมกันทํางานอย่างหนัก ทําให้สถานการณ์แพร่ระบาดโควิด-19 ดีขึ้น
พระบาทสมเด็จพระเจ้าอยู่หัว ทรงมีกระแสพระราชดํารัสชื่นชมการทํางานของรัฐบาล และทุกภาคส่วนที่ร่วมกันทํางานอย่างหนัก ทําให้สถานการณ์แพร่ระบาดโควิด-19 ดีขึ้น
วันที่ 13 เมษายน 2563 พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมเผย พระบาทสมเด็จพระเจ้าอยู่หัว ทรงมีกระแสพระราชดํารัส ชื่นชมผลการปฏิบัติงานของรัฐบาล คณะรัฐมนตรี ข้าราชการพลเรือน ตํารวจ ทหาร เจ้าหน้าที่แพทย์ พยาบาล สาธารณสุข เจ้าหน้าที่ส่วนท้องถิ่น อาสาสมัครสาธารณสุข จิตอาสา ตลอดจนภาคธุรกิจเอกชน และประชาชนที่ร่วมกันทํางานอย่างหนัก ด้วยความอดทน เสียสละ ร่วมมือกันจนทําให้สถานการณ์โควิด-19 ในประเทศไทยดีขึ้นตามลําดับเป็นที่น่าพอใจ
พร้อมกับพระราชทานกําลังใจให้ทุกคนหากมีสิ่งหนึ่งสิ่งใด ที่ประสงค์ให้พระองค์และสมเด็จพระนางเจ้าฯ พระบรมราชินี พระราชทานเพิ่มเติม ขอให้กราบบังคมทูลได้ตลอดเวลา ซึ่งนับเป็นพระมหากรุณาธิคุณอย่างหาที่สุดมิได้ ขอให้ทั้งสองพระองค์ทรงพระเจริญยิ่งยืนนาน
รัฐบาลไทย-ข่าวทำเนียบรัฐบาล-รถไฟความเร็วสูง...เพื่อเชื่อมโยงภูมิภาค
วันพฤหัสบดีที่ 24 สิงหาคม 2560
รถไฟความเร็วสูง...เพื่อเชื่อมโยงภูมิภาค
โครงการที่จะพลิกโฉมการคมนาคมขนส่งของประเทศไทยให้เจริญรุดหน้าเฉกเช่นในหลายประเทศ
รถไฟความเร็วสูง...เพื่อเชื่อมโยงภูมิภาค
หรือ เรียกชื่ออย่างไม่เป็นทางการว่า รถไฟความเร็วสูงไทย – จีน
เป็นโครงการที่จะพลิกโฉมการคมนาคมขนส่งของประเทศไทยให้เจริญรุดหน้าเฉกเช่นในหลายประเทศ
เป็นโครงการที่จะทําให้เศรษฐกิจของไทยขยายตัว
เป็นโครงการที่จะทําให้ประชาชนได้รับความสะดวกสบายในการเดินทาง
และที่สําคัญเป็นเส้นทางรถไฟความเร็วสูงสายแรกที่เกิดขึ้นในภาคอีสาน
โครงการนี้เป็นความร่วมมือระหว่างรัฐบาลไทยกับรัฐบาลจีน วิ่งจาก กทม. ไปยัง จ.หนองคาย และสามารถเชื่อมโยงไป สปป.ลาว จีน ยุโรป และตะวันออกกลางในอนาคต โดยในระยะที่ 1 เริ่มก่อสร้างจาก กทม.ถึง จ.นครราชสีมา ระยะทาง 253 กม. ประกอบด้วยสถานียกระดับ 6 สถานี ได้แก่ สถานีบางซื่อ ดอนเมือง อยุธยา สระบุรี ปากช่อง และนครราชสีมา
ด้วยอัตราความเร็วสูงสุดของรถไฟ 250 กม./ชม. นั้น ทําให้การเดินทางจาก กทม. ไปโคราช ใช้เวลาเพียงแค่ 1.17 ชม. คิดค่าโดยสารเพียง 535 บาท ซึ่งจะช่วยให้คนที่มีบ้านพักอยู่โคราช อยุธยา สระบุรี เดินทางไปทํางานใน กทม. แบบไป-กลับได้ ช่วยลดความแออัดในเมือง กระจายความเจริญไปสู่ภูมิภาค ประชาชนในท้องถิ่นมีงานมีรายได้มากขึ้น
ส่วนในระยะที่ 2 จะขยายเส้นทางด้านบนขึ้นไปสู่ จ.ขอนแก่น อุดรธานี และหนองคาย ส่วนด้านล่างจะเชื่อมโยงลงไปยังนิคมอุตสาหกรรมมาบตาพุด และพื้นที่ระเบียงเศรษฐกิจพิเศษภาคตะวันออก (EEC) หรือเขตอุตสาหกรรมแห่งอนาคต
การเลือกให้ภาคอีสาน เป็นเส้นทางรถไฟความเร็วสูงสายแรกของไทยนั้นมีนัยสําคัญ เพราะภาคอีสานเป็นภูมิภาคสําคัญที่ช่วยขับเคลื่อนเศรษฐกิจของประเทศ มีพื้นที่เพาะปลูกที่กว้างขวาง สามารถเชื่อมโยงไปยังประเทศเพื่อนบ้านได้สะดวก มีประวัติศาสตร์อันยาวนาน มีธรรมชาติที่สวยงาม มีผู้คนที่เป็นมิตร และที่ผ่านมามีการลงทุนเพื่อผลิตสินค้าและบริการในภูมิภาคนี้อย่างต่อเนื่อง จึงมีความพร้อมที่จะเป็นศูนย์กลางเศรษฐกิจของอนุภูมิภาคลุ่มแม่น้ําโขงได้ตามนโยบายของรัฐบาล
ที่ประชุมคณะรัฐมนตรีอย่างเป็นทางการนอกสถานที่ เมื่อวันที่ 22 ส.ค. 60 ซึ่งจัดขึ้น ณ มหาวิทยาลัยเทคโนโลยีสุรนารี จ.นครราชสีมา ครม. ได้เห็นชอบร่างสัญญาโครงการรถไฟความเร็วสูงไทย-จีน เส้นทางกทม.-โคราช งานจ้างออกแบบรายละเอียด เพื่อดําเนินการว่าจ้างบริษัท China Railway International Co.Ltd. และ China Railway Design Corporation ซึ่งเป็นรัฐวิสาหกิจของรัฐบาลจีนที่มีประสบการณ์ตรงในการพัฒนารถไฟความเร็วสูง และได้รับการรับรองคุณภาพและประสิทธิภาพจาก National Development and Reform Commission ในการออกแบบรายละเอียดงานโยธาระยะที่ 1 ประกอบด้วย งานโครงสร้างทางยกระดับ อุโมงค์ สะพาน อาคาร ย่านสถานี และโครงสร้างพื้นฐานด้านโยธาอื่น ๆ วงเงินค่าจ้าง 1,706.771 ล้านบาท โดยใช้เวลาดําเนินการ 10 เดือน
สําหรับข้อตกลงเกี่ยวกับสัญญางานจ้างที่ปรึกษาควบคุมงานการก่อสร้างโครงสร้างพื้นฐานด้านโยธา และ สัญญางานระบบราง ระบบไฟฟ้า และเครื่องกล รวมทั้งการจัดหาขบวนรถไฟและจัดฝึกอบรมบุคลากรนั้น อยู่ระหว่างการพิจารณาดําเนินการร่วมกันระหว่างไทยและจีน
โดยสรุปแล้ว โครงการรถไฟความเร็วสูงไทย-จีนที่จะสําเร็จเป็นรูปธรรมในอนาคตอันใกล้นี้ จะเป็นบันไดแห่ง “โอกาส” นําการพัฒนามาสู่ภาคอีสาน และเป็นแรงดึงดูดการค้า การลงทุน และการท่องเที่ยว มายังประเทศไทย และตอกย้ําความเป็นศูนย์กลางของภูมิภาคอาเซียนได้อย่างแท้จริง
ภาพ/ข่าว : กลุ่มสื่อสารเชิงกลยุทธ์
รัฐบาลไทย-ข่าวทำเนียบรัฐบาล-ใช้ชีวิตอย่างไรให้ปลอดภัยจากโควิด-19
วันพุธที่ 1 กรกฎาคม 2563
ใช้ชีวิตอย่างไรให้ปลอดภัยจากโควิด-19
มีแนวทางปฏิบัติอย่างไรบ้างนะ
รัฐบาลไทย-ข่าวทำเนียบรัฐบาล-รอง. นรม. นายอนุทิน ฯ นำผู้ประกอบการไทยร่วมงาน IBTM World 2019  พร้อมผลักดันอุตสาหกรรมไมซ์ไทยเป็นหนึ่งในเอเชีย
วันพุธที่ 20 พฤศจิกายน 2562
รอง. นรม. นายอนุทิน ฯ นําผู้ประกอบการไทยร่วมงาน IBTM World 2019  พร้อมผลักดันอุตสาหกรรมไมซ์ไทยเป็นหนึ่งในเอเชีย
รอง. นรม. นายอนุทิน ฯ นําผู้ประกอบการไทยร่วมงาน IBTM World 2019  พร้อมผลักดันอุตสาหกรรมไมซ์ไทยเป็นหนึ่งในเอเชีย
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เผยผู้ประกอบการ MICE ทั่วโลกให้ความสนใจเยี่ยมชมบูธศาลาไทย (Thailand Pavilion) ประทับใจศักยภาพสินค้าและการบริการในการรองรับการจัดงานประชุมในระดับนานาชาติหรือไมซ์ของไทย (MICE)
รองโฆษกประจําสํานักนายกรัฐมนตรีเปิดเผยว่า วานนี้ (อังคาร 19 พฤศจิกายน 2562)ณ นครบาร์เซโลน่า ราชอาณาจักรสเปน นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นําผู้ประกอบการไมซ์ไทยกว่า 26 ราย เข้าร่วมงาน IBTM World 2019 ซึ่งเป็นนิทรรศการด้านการประชุมและงานกิจกรรม (Event) ชั้นนําระดับโลก โดยมีบูธศาลาไทย (Thailand Pavilion) เป็นเวทีนําเสนอสินค้าไทยและการบริการที่เกี่ยวข้องในการรองรับการจัดงานประชุมในระดับนานาชาติ โดยผู้ประกอบการไมซ์ทั่วโลกให้ความสนใจเข้าเยี่ยมชม พร้อมกันนี้ รองนายกรัฐมนตรีและรัฐมนตรีว่าการกระทรวงสาธารณสุข ยังได้พบปะกับผู้นําอุตสาหกรรมไมซ์ระดับโลก อาทิ นายเจมส์ รี ประธานสมาคมการประชุมนานาชาติ (ICCA) นายดิเลเย่ สเกลเล็ท ประธานเจ้าหน้าที่บริหาร สมาคมส่งเสริมธุรกิจการจัดอินเซนทีฟระดับโลกจากฝั่งยุโรปและอเมริกา (SITE) และนายแดเรน จอนสัน ประธานเจ้าหน้าที่บริหาร บริษัท Reed Exhibitions โดยได้มีการพูดคุยหารือเกี่ยวกับยุทธศาสตร์เพื่อผลักดันและยกระดับอุตสาหกรรมไมซ์ไทยให้เป็นหนึ่งในเอเชีย
“รองนายกรัฐมนตรีย้ําความสําคัญของอุตสาหกรรมไมซ์ในเชิงเศรษฐกิจว่า มีสัดส่วนในการสร้างการเติบโตทางเศรษฐกิจ (GDP) ถึงร้อยละ 3 โดยมีมูลค่ากว่า 507,400 ล้านบาท และสร้างสร้างงาน 340,595 ตําแหน่ง ประเทศไทยยังได้รับเลือกเป็นสถานที่จัดงานประชุมนานาชาติมากที่สุดเป็นอันดับ 1 ของอาเซียนถึง 3 ปีติดต่อกัน (2559-2561) รัฐบาลจึงพร้อมสนับสนุนการจัดงานระดับนานาชาติทั้งในกรุงเทพและจังหวัดอื่นๆ ทั่วประเทศ ซึ่งสอดคล้องกับนโยบายของรัฐบาลที่ต้องการส่งเสริมเมืองรองให้เป็นจุดหมายปลายทางของการเดินทาง ตามที่พลเอกประยุทธ์ จันทร์โอชา นายกรัฐมนตรี ได้สั่งการไว้” น.ส.ไตรศุลี เปิดเผย
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 6 มิถุนายน 2563 [กระทรวงสาธารณสุข]
วันเสาร์ที่ 6 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 6 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 6 มิถุนายน 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่6 มิถุนายน 2563
วันนี้ (6 มิถุนายน 2563) ที่ศูนย์บริหารสถานการณ์โควิด 19 (ศบค.) กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ ว่ามีผู้ติดเชื้อรายใหม่เพิ่ม 2 ราย เป็นคนไทยที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ (รัสเซีย 1 ราย, คูเวต 1 ราย) ไม่มีผู้ป่วยกลับบ้าน ยอดผู้ป่วยกลับบ้านสะสม 2,971 ราย หรือคิดเป็นร้อยละ 95.72 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 75 ราย หรือร้อยละ 2.42 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,104 ราย
ขณะนี้สถานการณ์การติดเชื้อโควิด 19 ใน 2 สัปดาห์ที่ผ่านมา มีผู้ติดเชื้อรายใหม่ 64 ราย ส่วนใหญ่เป็นผู้ที่เดินทางกลับจากต่างประเทศร้อยละ 98.44 (จํานวน 63 ราย) มีเพียง 1 รายที่เป็นผู้ติดเชื้อภายในประเทศ อย่างไรก็ตามมีคนไทยจากต่างประเทศทยอยกลับเข้ามาอย่างต่อเนื่อง โดยมีการกําหนดจํานวนผู้ที่เดินทางเข้าประเทศอย่างเหมาะสมเพื่อให้การบริหารจัดการสถานที่เฝ้าระวังกักตัวและการดูแลของบุคลากรทางการแพทย์เป็นไปอย่างมีประสิทธิภาพ จากข้อมูลผู้เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ทั้งในส่วนกลางและภูมิภาคของกรมควบคุมโรค ตั้งแต่เดือนกุมภาพันธ์ ถึง 6 มิถุนายน 2563 มีผู้เข้ารับการกักตัวและเฝ้าระวังอาการสะสม 32,855 ราย จากการเฝ้าระวังสังเกตอาการผู้ที่เข้ารับการกักตัวในระยะหลังผู้ติดเชื้อรายใหม่ส่วนใหญ่มักจะไม่แสดงอาการป่วย เนื่องจากเป็นกลุ่มคนวัยทํางานและนักเรียนนักศึกษา ชี้ให้เห็นว่าผู้ที่มีร่างกายแข็งแรงโดยเฉพาะในวัยหนุ่มสาวอาจเป็นผู้ติดเชื้อที่ไม่แสดงอาการได้
หลังจากรัฐบาลได้ผ่อนปรนมาตรการ ทําให้ประชาชนรู้สึกผ่อนคลายและออกท่องเที่ยวในช่วงวันหยุดมากขึ้น ซึ่งส่งผลดีต่อภาคเศรษฐกิจของประเทศ อย่างไรก็ตามขอให้ผู้ที่เดินทางท่องเที่ยวตระหนักและระมัดระวังตนเองมากขึ้น ออกนอกบ้านทุกครั้งต้องสวมหน้ากากอนามัย/หน้ากากผ้า งดการเอามือสัมผัสใบหน้า จมูก ปาก พกแอลกอฮอล์เจลล้างมือ เว้นระยะห่าง หลีกเลี่ยงการเข้าไปสถานที่แออัด คนรวมกันมากๆ เพื่อความปลอดภัย
ศูนย์บริหารสถานการณ์โควิด 19 (ศบค.) ขอความร่วมมือประชาชนทุกคนปฏิบัติตามมาตรการอย่างเคร่งครัด หากเข้าใช้บริการในสถานที่ต่างๆ สิ่งจําเป็นคือการลงทะเบียน เข้า-ออก พร้อมประเมินกิจการ / สถานที่ ในการปฏิบัติตามมาตรการป้องกัน ควบคุมโรค ในแพลตฟอร์ม และแอปพลิเคชัน “ไทยชนะ” ที่ภาครัฐจัดทําขึ้น เพื่อนําไปพัฒนากิจการและสถานที่ให้เป็นไปตามมาตรฐาน และหากพบผู้ติดเชื้อ กรมควบคุมโรคจะใช้เป็นข้อมูลในการติดตามผู้สัมผัสเพื่อนําเข้าสู่ระบบการเฝ้าระวัง ป้องกัน ควบคุมโรคต่อไป